IOC hadde klart å sikre seg deltakelsen av fem europeiske lag (Belgia, Frankrike, Sveits, Sverige og Tsjekkoslovakia) samt de nordamerikanske stormaktene Canada og USA. Tyskland og Østerrike var utestengt fra OL på grunn av deres rolle under første verdenskrig. Det var dessuten spekulasjoner om deltakelse av blant andre Norge og Danmark som i likhet med Sverige spilte bandy på den tiden.